Petisie oor voorgestelde internetregulasies | Maroela Media
Maroela Media het vroeër berig die Film-en-Publikasieraad (FPR) het 'n konsepbeleid oor regulering van aanlynaktiwiteit uitgereik. Volgens die beleid sal alle individue en organisasies, wat digitaal inhoud wil oplaai, eers by die FPR moet registreer en 'n fooi moet betaal wat deur die minister van kommunikasie voorgeskryf word. Die inhoud sal eers aan die raad voorgelê moet word vir klassifikasie of die inhoud sal self geklassifiseer moet word kragtens die raad se riglyne. Oortreding van die regulasies sal beskou word as 'n kriminele oortreding en kan tot 'n boete of ses maande tronkstraf lei.
Gavin Davis, DA-LP, het gesê die breë terme wat in die beleid gebruik word, kan as 'n propagandainstrument deur die regering misbruik word. "Dit bied 'n beduidende ruimte aan die regering om inhoud te verbied wat nie aan die regering se politieke agenda of wêreldbeskouing voldoen nie," het Davis gesê. "Dit wil voorkom of die beleid toegepas kan word op enigiemand wat aanlyn inhoud wil oplaai, of dit nou via Facebook, Instagram, 'n blog of enige ander aanlyn platform geskied. Dit maak die deur oop vir die staat om inbreuk te maak op sy burgers se reg tot vryheid van uitdrukking en die verspreiding van inligting
Volgens die webwerf is die petisie opgestel deur "Mike, David, Alice en die hele span by Avaaz". "'n Nuwe stel regulasies bedreig die kern van ons internetvryheid," lui die petisie. "Hulle [die regering] wil ons digitale demokrasie polisieer, maar ons is duisende Suid-Afrikaners wat hierdie e-pos ontvang en ons het die mag om hulle versperrings af te breek."
Volgens die webwerf is 1% van internetgebruikers in Suid-Afrika op Avaaz, maar hulle is oortuig dat die krag van sosiale media die boodskap kan versprei.
Solidariteit vergader met Telkom oor afleggings
Nee dis belaglik verby…hulle wil geld maak en ons reg tot inligting en vryheid nou streng monitor en beperk,hou op dom onigeligte idees uitdink om ons te melk vir jul eie wins.Maak liewer dit wat stukkend is reg
Moedig almal aan om die petisie te teken!
My kommentaar is eintlik in die tweede dialek van Afrikaans en kan dus nie gepubliseer word nie. Gebruik u verbeelding en weet egter dat die dinge malligheid is. Gaan hulle na hulself ook kyk?
Ondersteun die petisie teen die voorgestelde beleid teen internet en ander sosiale media vryheid wat die kommunistiese ANC regering beoog.
Mens ondersteun die petisie baie graag maar sal die regering hulle daaraan steun? In ander lande sal so iets werk maar hier…